कोरोना अपडेट: देश के कई राज्यों में धीरे-धीरे पैर पसार रहा कोरोना
दिल्ली: देश में आज फिर कोरोना के मामलों में 8 फ़ीसदी से ज़्यादा की बढ़ोतरी हुई है | स्वास्थ्य मंत्रालय द्वारा आज शुक्रवार, 6 मई को जारी आंकड़ों के अनुसार देश में पिछले 24 घंटों में कोरोना के 3,545 नए मामले सामने आए हैं। जबकि कल 5 मई को कोरोना के 3,275 मामले सामने आए थे | वहीं देश में पिछले एक महीने के भीतर कोरोना के नए मामलों में 226 फ़ीसदी की बढ़ोतरी हुई है | देशभर में 5 अप्रैल को कोरोना के 1,086 मामले सामने आए थे जोकि बढ़कर साढ़े तीन हज़ार से भी ऊपर पहुंच गए है | जैसा कि नीचे चित्र में दिखाया गया है |
वहीं देश के कई राज्यों में कोरोना के मामलों में बढ़ोतरी देखी जा रही है | देश की राजधानी दिल्ली में हालात जस के तस बने हुए हैं | दिल्ली में रोजाना 1,000 से 1,500 के बीच मामले सामने आ रहे हैं | पिछले 24 घंटों में दिल्ली में कोरोना के 1,365 नए मामले सामने आए है और एक्टिव मामलों की संख्या बढ़कर 5 हज़ार 746 हो गयी है, जोकि कुल एक्टिव मामलों का एक चौथाई हिस्सा है |
हरियाणा, मौजूदा समय में कोरोना से दूसरा सबसे प्रभावित राज्य है | हरियाणा में आज कोरोना के 534 नए मामले सामने आए हैं | हरियाणा में सबसे ज़्यादा मामले दिल्ली से सटे जिलों से सामने आ रहे हैं | हरियाणा में कल कुल 534 नए मामले सामने आए हैं, जिनमें से 413 नए मामले तो गुरुग्राम से ही सामने आए हैं, वहीं फरीदाबाद से 73 मामले सामने आए हैं और बाकी 48 मामले अन्य जिलों से सामने आए है | हरियाणा में अब एक्टिव मामलों की संख्या बढ़कर 2,535 हो गयी है |
साथ ही उत्तर प्रदेश में 24 घंटे के भीतर 361 नए संक्रमण के मामले सामने आए हैं। जिनमें से सबसे ज्यादा मामले गौतमबुद्ध नगर व गाजियाबाद से सामने आए हैं। अकेले इन दो जिलों में 273 मामले सामने आए हैं | इसी के साथ प्रदेश में एक्टिव केस की संख्या बढ़कर 1 हजार 742 हो गई है। गुरुवार को संक्रमितों की बड़ी संख्या आने के बाद से विभागीय जिम्मेदार अफसरों में भी हड़कंप मचा है। 68 दिन बाद आएं इतने बड़े पैमाने पर पॉजिटिव केस आएं है। बीते दिन कोरोना के सबसे ज़्यादा मामले गौतमबुद्ध नगर से सामने आए है | गौतमबुद्ध नगर 24 घंटों में कोरोना के 167 मामले सामने आए आए हैं। वहीं गाजियाबाद से 106 मामले और लखनऊ में 15 मामले सामने आए हैं।
इसके अलावा बीते दिन कोरोना से 27 मरीज़ों की मौत हुई है। जिनमें से 26 मरीज़ों की मौत केरल में हुई और एक मरीज़ की मौत त्रिपुरा में हुई है। हालांकि इस बीच देश भर में कोरोना से पीड़ित 3,549 मरीज़ों को ठीक किया गया है। और एक्टिव मामलों में आज 31 मामले कम हुए हैं।
देश में अब कोरोना संक्रमण के मामलों की संख्या बढ़कर 4 करोड़ 30 लाख 94 हज़ार 938 हो गयी है। जिनमें से अब तक 5 लाख 24 हज़ार 2 लोगों की मौत हो चुकी है। वहीं देश में कोरोना से पीड़ित 98.74 फ़ीसदी यानी 4 करोड़ 25 लाख 51 हजार 248 मरीज़ों को ठीक किया जा चुका है। देश में अब एक्टिव मामलों की संख्या बढ़कर 0.05 फ़ीसदी यानी 19 हज़ार 688 हो गयी है।
स्वास्थ्य मंत्रालय की ताजा जानकारी के अनुसार देश में कोरोना वैक्सीन की अब तक 1 अरब 89 करोड़ 81 लाख 52 हज़ार 695 डोज दी जा चुकी हैं। जिनमें से 16 लाख 59 हज़ार 843 वैक्सीन की डोज पिछले 24 घंटों में दी गयी है।
भारतीय आयुर्विज्ञान अनुसंधान परिषद (ICMR) द्वारा जारी आंकड़ों के अनुसार कोरोना के 83 करोड़ 98 लाख 44 हज़ार 925 सैंपलों की जांच की जा चुकी है। जिनमें से 4 लाख 65 हज़ार 918 सैंपलों की जांच पिछले 24 घंटों में हुई है।
राज्यवार कोरोना के नये मामले
देश में पिछले 24 घंटों में कोरोना के 3,545 नए मामले दर्ज किए गए हैं। जिनमें दिल्ली से 1,365 मामले, हरियाणा से 534 मामले, उत्तर प्रदेश से 356 मामले, केरल से 342 मामले, महाराष्ट्र से 233 मामले, कर्नाटक से 191 मामले, राजस्थान से 98 मामले, पंजाब से 87 मामले, तमिलनाडु से 58 मामले, तेलंगाना से 44 मामले, पश्चिम बंगाल से 36 मामले, मिज़ोरम से 31 मामले, मध्य प्रदेश से 26 मामले, गुजरात से 25 मामले और उत्तराखंड से 24 मामले सामने आए हैं।
साथ ही, ओडिशा से 18 मामले, चंडीगढ़ से 16 मामले, गोवा से 11 मामले, बिहार और हिमाचल से 10-10 मामले, आंध्र प्रदेश से 8 मामले, जम्मू कश्मीर से 7 मामले, मेघालय से 5 मामले, झारखण्ड से 4 मामले, छत्तीसगढ़ से 2 मामले और एक-एक मामला असम, मणिपुर, अरुणाचल प्रदेश और लद्दाख से सामने आया है। बीते दिन पुडुचेरी, त्रिपुरा, मेघालय, सिक्किम, नागालैंड, लक्षद्वीप, अंडमान और निकोबार द्वीप समूह और दादरा नगर हवेली और दमन दीव से कोई मामला सामने नहीं आया है।
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
bho_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva awa_Deva hin_Deva